מדמן (מואב)

מַדְמֵן היא עיר במואב הנזכרת בקינת ירמיהו על מואב, : "אֵין עוֹד תְּהִלַּת מוֹאָב בְּחֶשְׁבּוֹן חָשְׁבוּ עָלֶיהָ רָעָה לְכוּ וְנַכְרִיתֶנָּה מִגּוֹי גַּם מַדְמֵן תִּדֹּמִּי אַחֲרַיִךְ תֵּלֶךְ חָרֶב".

לדעת רוב המפרשים מַדְמֵן היא היא דִּימוֹן הנזכרת בקינה של ישעיהו על מואב, והשם דימון (בכתיב החסר דִמֹן) השתבש ל'מדמן' משום שהסופר כתב פעמיים את האות מ"ם שבו מסתיימת המילה הקודמת "גם". אפשרות נוספת היא שאין כאן שיבוש דיטוגרפי, אלא מדובר בשתי צורות של אותו שם.מגן ברושי, אנציקלופדיה מקראית כרך ד' טור 694. מתרגמי תרגום השבעים לא ראו במדמן שם גאוגרפי אלא צורת מקור, ותרגמו את הפסוק "מַדְמֵן תִּדֹּמִּי" כאילו היה כתוב "נדום תדומי", אך מקובל להניח שטעות בידם.

מוסיל הציע לזהות את דִּימוֹן עם ח'רבת דמנה, הנמצאת 12 ק"מ צפונית לכַּרַכּ (קיר מואב). A. Musil, Moab, Wien 1907 [=Arabia Petraea 1], pp. 157, 170

 הערות שוליים 

קטגוריה:מואב
קטגוריה:יישובי המקרא
קטגוריה:עבר הירדן המזרחי